# Aldona Armonienė-Jurevičiūtė

### Straipsnis iš Vikipedijos, laisvosios enciklopedijos.

Aldona Armonienė-Jurevičiūtė

Aldona Armonienė-Jurevičiūtė (1955 m. spalio 25 d. Kaune) – muzikos mokytoja ir choro dirigentė.

## [taisyti] Biografija

1973 m. baigė Kauno 26-ąją vidurinę mokyklą, 1975 – 1979 m. choro dirigavimo mokėsi Kauno Juozo Gruodžio aukštesniojoje muzikos mokykloje (dėst. Andrius Kairys). 1979 – 1982 m. choro dirigavimo studijas tęsė Lietuvos valstybinės konservatorijos Klaipėdos fakultetuose (doc. Regimanto Gudelio klasė).

Nuo 1982 m. – Išlaužo (Prienų raj.) pagrindinės mokyklos muzikos mokytoja ir vaikų choro vadovė. Jaunių choras „Volungėlė“ dažnai koncertuoja, gieda bažnyčioje, dalyvauja Prienų rajono, Dzūkijos krašto ir Lietuvos dainų šventėse Vilniuje.

1982 – 1986 m. – Prienų rajoninių kultūros namų mišriojo choro ir rajono kultūros darbuotojų moterų choro vadovė. Abu kolektyvus parengė 1985 m. respublikinei dainų šventei, nemažai koncertavo.

Nuo 1986 m. – Birštono kultūros namų (kultūros centro) moterų choro „Aušrinė“ vadovė. Chorą parengė 1990 m. Lietuvos tautinei dainų šventei, 1994 m. – I Pasaulio lietuvių dainų šventei Kaune ir Vilniuje, taip pat 1998 m. II Pasaulio lietuvių dainų šventei Vilniuje, dalyvavo 1997 m. moterų chorų šventėje – festivalyje „Aš atdarysiu dainų skrynelę“ Kretingoje, koncertavo Lietuvoje, Moldavijoje ir Baltarusijoje.

Parengė G. B. Pergolesi „Stabat Mater“ – koncertuose talkino Kauno kamerinis orkestras (dirigentas G. Dalinkevičius), Kauno Vytauto Didžiojo universiteto merginų choras (vadovas Viktoras Masevičius) ir Kėdainių moterų choras „Aušrinė“ (vadovas Petras Labeckis).

A. Armonienė – Prienų rajono dainų švenčių dirigentė ir 1995 m. Dzūkijos krašto dainų šventės vyr. dirigentė. 1997 m. jai suteikta muzikos mokytojos metodininkės kvalifikacijos kategorija.

## [taisyti] Šaltinis

Boleslovas Zubrickas. Pasaulio lietuvių chorvedžiai: enciklopedinis žinynas. Vilnius, 1999. Informacijos publikavimui gautas žodinis autoriaus leidimas.

Rodomas puslapis "http://lt.wikipedia.org../../../a/l/d/Aldona_Armonien%C4%97-Jurevi%C4%8Di%C5%ABt%C4%97_5735.html"

Kategorija: Lietuvos chorvedžiai

##### Views

- Straipsnis
- Aptarimas
- Dabartinė versija

##### Paieška